SEKTOR ZA SAOBRAĆAJ I EDUKACIJU

Datum: 20.12.2023. godine

* **KANDIDATIMA ZA POLAGANJE VOZAČKOG ISPITA**
* **AUTOŠKOLAMA**
* **SVIM ZAINTERESIRANIM**

**OBAVJEŠTENJE**

Poštovani,

Obavještavamo Vas da su zbog novogodišnjeg praznika 01.01.2024. i 02.01.2024. godine neradni dani, te u skladu s tim za navedene dane neće biti organizovani ispiti kao ni prijem prijava i podjela uvjerenja za vozače motornih vozila. Također vas obavještavamo da ni u subotu, 30.12.2023. godine, neće biti organizovani ispiti iz polaganja upravljanja motornim vozilom.

U skladu sa navedenim, obavještavamo vas da će se u srijedu, 27.12.2023. godine, vršiti prijem prijava za ispite iz upravljanja motornim vozilom koji će se održati 03.01. i 04.01.2024. godine, a da će se u petak, 29.12.2023. godine, vršiti prijem prijava za ispit iz poznavanja pružanja prve pomoći za 03.01.2024. godine, ispit iz poznavanja propisa za 04.01.2024. i za ispite iz upravljanja motornim vozilom koji će se održati 05.01. i 06.01.2024. godine.

Rad Sektora za saobraćaj i edukaciju se po uobičajenom rasporedu nastavlja od 03.01.2024. godine.

Molimo vas da u skladu sa navedenim planirate vaše obaveze, a želimo vam sretnu i uspješnu novu 2024. godinu.

S poštovanjem,

 Pomoćnik ministra

 Kemo Zilić, s.r.